**NEMESDY ERVIN DIPLOMAMUNKA-PÁLYÁZAT**

**2020.**

A MAÚT Magyar Út- és vasútügyi Társaság Nemesdy Ervin műegyetemi professzor, az útépítési tanszék megalapítója tiszteletére idén is pályázatot hirdet.

Pályázni két kategóriában lehet:

* felsőfokú alap- és mesterképzést lezáró diplomamunkával, illetve
* szakmérnöki diplomamunkával.

A pályázati részvétel feltételei:

* Jeles minősítésű diplomamunka és a tárgyévben megszerzett, legalább jó minősítésű BSc, MSc, illetve szakmérnöki oklevél;
* A külön meghatározott tárgykörökbe sorolható, aktuális téma feldolgozása kapcsolódjon a MAÚT fő céljaihoz;
* A diplomamunkát más pályázatra is be lehet adni;
* Szakmérnöki diplomamunka esetében a gyakorlati hasznosíthatóság előnyt jelent.

A pályázatra beadandó:

* a diplomamunka vagy szakdolgozat digitális formában a tanszéki és a szakmai konzulens, valamint a tanszéki és a külső bíráló véleményével, értékelő adatlappal;
* az államvizsga eredményes letételét igazoló leckekönyvi bejegyzés másolata;
* tanszékvezetői vagy konzulensi ajánlás;
* a diplomamunka mintegy egyoldalas összefoglaló szakmai kivonata. Az összefoglalónak a MAÚT Hírlevélben vagy szakmai folyóiratban való megjelenésre alkalmasnak kell lennie;
* kitöltött pályázati adatlap.

A pályázat bírálata:

* A diplomamunkákat a pályázatra **2020. október 5-ig** lehet benyújtani.
* A pályázat eredményének kihirdetése várhatóan 2020. november 23-át, Nemesdy Ervin születésnapját követően történik.
* A díjkiosztásra és a kimagasló pályázatok ismertetésére a MAÚT Magyar Út- és Vasútügyi Társaság elnöksége által meghatározott formában kerül sor.
* A MAÚT Magyar Út- és Vasútügyi Társaság a pályázatok tartalmához igazodó bíráló bizottságot jelöl ki, amely három-három díjat adhat ki. Nem megfelelő színvonalú diplomamunkák esetén nem kötelező valamennyi díj kiadása. A bíráló bizottság a pályázatok számának és minőségének függvényében dönthet.

A pályázatra folyamatosan lehet jelentkezni a MAÚT titkárságán.

A pályázati lapot a MAÚT honlapjáról lehet letölteni vagy a titkárságon igényelni.   
([www.maut.hu](http://www.maut.hu), tel.:+36 1 315 0322, office@maut.hu)

A pályázat akkor elfogadott, ha visszaigazolást kap a befogadásról.

**A NEMESDY ERVIN diplomamunka-pályázat 2020. évi tárgykörei**

A MAÚT Magyar Út- és Vasútügyi Társaság alapszabályában foglaltaknak megfelelően 2020-ban a következő tárgykörökben hirdeti meg a Nemesdy Ervin diplomamunka- pályázatot:

1. Utak, vasutak, hidak, közművek és forgalomtechnikai elemek tervezésének, kivitelezésének, üzemeltetésének és fenntartásának minőségi összetevői, a minőség biztosításának újszerű megoldásai, biztosítása, eszközei

2. Utak, vasutak környezetének védelme. Tervezési megoldások, az üzemeltetés és a fenntartás lehetőségei

3. A forgalombiztonság értékelése, nemzetközi összehasonlítása, a forgalombiztonság növelésének lehetőségei az EU-s szintű célok megvalósítása érdekében

4. A műszaki előírásokban megfogalmazott szabályok érvényesítése közúti vagy vasúti létesítmények tervezése és megépítése során, esetleges gyakorlati tapasztalatok visszacsatolása

5. Tervváltozatok műszaki-gazdasági összehasonlításának módszerei, értékelemzés

6. Gyorsforgalmi utak tervezésének és építésének speciális kérdései

7. Nagysebességű vasutak

8. Egyéb, a Bíráló bizottság által elfogadott témák

A pályázatra benyújtott diplomamunkákat a társaság által felkért, a diplomamunkák számától és témájától függő összetételű bíráló bizottság bírálja el.